|  |  |  |  |  |
| --- | --- | --- | --- | --- |
|  |  | |  | | --- | | BULETINI MUJOR I SËMUNDSHMERISË INFEKTIVE  (Pasqyra 14 Sh) | |  | |
|  |  |  |
| **DEPARTAMENTI I EPIDEMIOLOGJISË DHE KONTROLLIT TË SËMUNDJEVE INFEKTIVE** |  | Korrik, 2022 |

Buletini Mujor i Sëmundshmërisë Infektive publikohet çdo muaj nga “Sektori i Survejancës dhe Shërbimi i Inteligjencës Epidemike”, Instituti i Shëndetit Publik (ISHP). Ky Buletin Mujor bazohet në të dhënat e Sistemit Madhor të Bazuar në Sëmundje (SMBS) të raportuara përmes Pasqyrës Mujore 14 Sh. Ai plotësohet në Pasqyrë në formatin EXCEL, dhe dërgohet me postë elektronike dhe me postë zyrtare, brenda datës 10 të çdo muaji, në Departamentin e Epidemiologjisë dhe Kontrollit të Sëmundjeve Infektive (DEKSI), Instituti i Shëndetit Publik. Të dhënat e agreguara të Pasqyrës 14 Sh për muajin korrik 2022 janë të dhënat e raportuara nga Njësitë Vendore të Kujdesit Shëndetësor (NJVKSH) në rrethe.

1. **Sëmundjet diarreike**

Sëmundjet diarreike, gjatë muajit korrik 2022, zënë 35.9 % të totalit të sëmundjeve infektive të raportuara me anë të Pasqyrës 14 Sh, dhe paraqesin një incidencë 244.6/100.000 banorë. Gastroenteritet e paspecifikuara janë të shpërndara në të gjitha rrethet e vendit dhe zënë peshën kryesore në grupin e sëmundjeve diarreike. Ndërkohë që, në nivel kombëtar helmimet ushqimore paraqesin një incidencë 7.2/100.000 banorë. NJVKSH Berat, Bulqizë, Kukës, mbajnë peshën kryesore në raportimin e helmimeve ushqimore. Duhet theksuar që, numri i lartë i rasteve të raportuara me helmime ushqimore dhe gastroenterite është i lidhur me pamundësinë në nivelin e disa rretheve të diagnozës së saktë klinike, dhe konfirmimit të saj me diagnozën laboratorike mikrobiologjike. NJVKSH Shkodër mban peshën kryesore të incidencës së Salmonelozës dhe Shigelozës për muajin korrik 2022 në nivel kombëtar, përkatësisht 4 raste të konfirmuara me Salmonelozë jo-tifoide dhe 11 raste të konfirmuara me Shigelozë.

**Tabela 1: Frekuencat dhe incidencat e sëmundjeve diarreike për muajin korrik 2022**

**(Incidenca raste/100.000 banorë)**

|  |  |  |
| --- | --- | --- |
|  | Raste  korrik 2022 | Incidenca korrik 2022  (raste/100.000 banorë) |
| Tifo abdominale + Paratifo | 0 | 0.00 |
| Salmoneloza | 7 | 0.24 |
| Shigelozë (Disenteri bacilare) | 11 | 0.4 |
| Dizenteri amebike | 0 | 0.0 |
| Toksikoinfeksione alimentare | 207 | 7.2 |
| Gastroenterite (etiologji e panjohur) | 6776 | 236.7 |
| Sëmundje diarreike në total | 7001 | 244.6 |

1. **Sëmundjet që parandalohen nga vaksina**

**2.1. Varicela**

Në raportimin mujor të sëmundshmërisë infektive gjatë muajit korrik 2022 janë raportuar në total 119 raste Varicele (Incidenca 4.16/100.000 banorë ) nga të cilat 83 raste janë të dyshuara dhe 36 të konfimuara klinikisht, bazuar kjo në përkufizimin e rastit për sëmundjen Varicele. Numri më i madh i rasteve është raportuar nga NJVKSH Tiranë (33 raste), NJVKSH Fier (30 raste), NJVKSH Elbasan (22 raste) dhe Korҫë (14 raste). Numri më i lartë i rasteve i përket grup-moshës 1-4 vjeç me 61 raste. (Graf 1)

***Grafiku 1. Shp***ë***rndarja e rasteve sipas grup-mosh***ë***s, korrik 2022***

1. **Hepatitet virale**

Në raportimin mujor të sëmundshmërisë infektive gjatë muajit korrik 2022 janë raportuar në total 30 raste me hepatite virale akute (Incidenca 1.05/100.000 banorë) nga të cilat, 22 raste (Incidenca 0.77/100.000 banorë) janë Hepatit viral B (HBV) dhe 8 raste (Incidenca 0.28/100.000 banorë) janë Hepatite virale C (HCV). Rastet me HBV i përkasin bashkisë Tiranë (20 raste), bashkisë Devoll (1 rast) dhe bashkisë Kuҫovë (1 rast)

Numri më i lartë i rasteve i përket grup-moshës 30-34 vjeç me 5 raste. (Graf 2, 3)

***Grafiku 2. Shp***ë***rndarja e rasteve me HBV sipas grup-mosh***ë***s, korrik 2022***

***Grafiku 3. P***ë***rqindja e rasteve me HBV sipas grup-mosh***ë***s, korrik 2022***

Numri më i lartë i rasteve i përket grup-moshës 30-34 vjeç (23%).

Rastet me HCV i përkasin bashkisë Tiranë (8 raste). Edhe këto raste janë të shpërndara në grup-moshat aktive, nuk ka raste në grup-mosha pediatrike.

1. **Sëmundje seksualisht të transmetueshme dhe HIV/AIDS**

**4.1 HIV/AIDS**

Gjatë muajit korrik 2022 janë kryer 23 ekzaminime (16 meshkuj dhe 7 femra) për HIV prej të cilave 12 raste (9 meshkuj dhe 3 femra) kanë rezultuar HIV pozitiv. Shpërndarja gjeografike e rasteve që kanë rezultuar HIV pozitiv është: Tiranë 10 raste, Shkodër 1 rast dhe Elbasan 1 rast. Për sa i përket shpërndarjes sipas grup-moshave: 1 rast i përket grup-moshës 0-4 vjeç, 3 raste i përkasin grup-20-24 vjeç, 2 raste grup-moshës 25-34 vjeç, 2 raste grup-moshës 34-45 vjeç, 2 raste i përkasin grup-moshës 45-54 vjeç, 1 rast i përket grup-moshës 55-59 vjeç dhe 1 rast i përket grup-moshës 65 + .

Rastet e dyshuara kanë ardhur si më poshtë:

1 rast është referuar nga pediatria QSUT, 6 raste referuar nga laboratorë privat (ALNET-1 rast, NOVAL -1 rast, INTERMEDICA - 4 raste), 2 raste janë referuar nga Shërbimi Infektiv pranë QSUT-së, 1 rast nga spitali HYGEIA, 1 rast nga VCT dhe 1 rast nga BKTGJ.

1. **Tuberkulozi pulmonar dhe ekstrapulmonar**

Gjatë muajit korrik 2022 janë raportuar 16 raste me TB pulmonar. Nga 16 rastet e raportuara me TB pulmonar, 15 janë të konfirmuara dhe me sputum pozitiv. Rastet pulmonare përkatësisht janë: 3 në Tiranë, 3 në Shkodër, 2 në Dibër, 2 në Durrës, 2 në Pogradec, 1 në Laç, 1 rast në Lezhë dhe 1 rast në Vlorë. Gjatë muajit korrik 2022 është raportuar dhe 1 rast tuberkuloz ekstrapulmonar nga Tirana. Konfirmimi i tij është kryer në Laboratorin e Referencës të rekomanduara nga dispanseria e rrethit përkatës. Për të gjitha rastet janë lajmëruar dispanseritë përkatëse për të komunikuar me familjarët e tyre, për të kryer kontrollin në vatër bazuar në të gjitha ekzaminimet për depistimin e tyre. Të gjithë pacientët kanë filluar mjekimin sipas skemës përkatëse. Siç vihet re dhe nga shpërndarja e rasteve, ato me TB janë të fokusuara kryesisht në Tiranë me numër më të madh, por në shtrirje rastet janë pothuasje në gjithë vendin. Bashkëpunimi me epidemiologun në rreth, me mjekun e familjes dhe pneumologun duhet të përforcohet më shumë për kontrollin e TB-së në rrethet përkatëse.

1. **Sëmundje infektive me transmetim përmes ajrit**

**6.1 COVID-19**

Gjatë muajit korrik janë raportuar në Sistemin e Informacionit të sëmundjeve infektive 24824 raste të konfirmuara me COVID-19, dhe incedenca e kësaj sëmundjeje për muajin korrik është 867.24 raste /100000 banorë.

Grafiku 4. Shpërndarja e incidencës sipas grup-moshave

Grup-mosha më e prekur për këtë muaj është grup-mosha 65-74 vjeҫ me incidencë 1558.1 raste për 100000 banorë e ndjekur nga grup-mosha 75+ vjeҫ me incidencë 1132.8 raste për 100000 banorë.

Grafiku 5. Shpërndarja e incidencës sipas bashkive

Bashkitë me incidencë më të lartë janë Bashkia Sarandë, Himarë, Tepelenëe, Gjirokastër etj.

* 1. **Grip**

Gjatë muajit korrik në Survejancën e Integruar ILI/SRRA janë raportuar 764 raste nga të cilat 123 (16.1%) janë raste ILI ndërsa 641 (83.9%) raste SARI. Rastet janë testuar për viruset e gripit dhe kanë rezultuar të gjitha negative.

**6.3 Meningokoksemi**

Në raportimin mujor të sëmundshmërisë infektive gjatë muajit korrik 2022 është raportuar 1 rast i dyshuar me Meningokoksemi. Rasti është i moshës 2 vjeҫ, i gjinisë femër, banues në bashkinë Tiranë. Fëmija u paraqit me shenjat klinike tipike të meningokoksemisë pranë Spitalit Pediatrik në Qendrën Spitalore Universitare ‘Nënë Tereza’. Ai u paraqit në spital me temperaturë të lartë, dobësi trupore, rigiditet nukal, rash të gjeneralizuar. Për shkak të klinikës së rëndë pas dy ditëve i shtruar në pavionin e reanimacionit, rasti ka bërë ekzitus.

Pas hetimit epidemiologjik i kryer nga shërbimi i epidemiologjisë rezultoi se, ishte fëmijë i vetëm, pas një lindje normale, i vaksinuar sipas kalendarit. Të gjitha kontaktet e ngushta përfshi stafin mjekësor dhe familjarët morën profilaksi me antibiotikë në bazë të protokollit të ndjekjes së kontakteve dhe ndërprerjes së transmetimit të infeksionit.

Theksojmë se, rasti nuk ishte i vaksinuar me vaksinën kundër meningokokut.

1. **Sëmundje të tjera infektive**

Për muajin korrik është raportuar një rast i konfirmuar nga ana laboratorike me Malarie, lloji Plasmodium ovale në Laboratorin e Kontrollit të Vektorëve në ISHP.

Rasti është i moshës 24 vjeҫ mashkull me kombësi kamerune, i ardhur në Shqipëri për studime. Ai ka shfaqur shenja klinike si: dobësi trupore, dhimbje koke, temperaturë, të vjella, dhimbje barku dhe ka referuar që ka kaluar Malarien në Kamerun edhe më parë.

|  |  |  |
| --- | --- | --- |
| INSTITUTI I SHËNDETIT PUBLIK  DEKSI |  |  |